Ermita de Sant Chuan d'Antillón

A ermita de Sant Chuan d'Antillón ye una ermita situada amán d'a localidat d'Antillón, en a comarca d'a Plana de Uesca, provincia de Uesca.

Descripción
Se tracta d'un edificio d'una sola nau y planta rectangular. A suya cabecera ye orientada enta l'este. En a suya construcción s'emplegó piedra picata en o zocalo, a dentrada y os contrafuertes. L'acceso a la ermita se fa por o canto meridional y a puerta se troba entre dos contrafuertes y s'ubre con un arco de meyo punto de candals lisos refirmaus en una imposta moldurada. En l'exterior tanto a suya frontera meridional como a septentrional son refirmadas con dos contrafuertes escalonaus de piedra dica metat d'o muro.

L'interior d'a ermita se divide en tres trampos deseparaus por dos arcos diafragma de sillería que salen dende o suelo pa sustener o teito de fusta a dos auguas. Bi ha dos oculos ubiertos a os piez d'o templo que sirven pa iluminar l'interior.

Cheodesia
Bi ha un vértiz cheodesico dito Antillón situau chunto a la ermita con una altaria de 516 metros dende o livel d'a mar Fuella d'o vértiz cheodesico.

 Referencias 

Vinclos externos
  En a pachina d'o SIPCA

Chuan
Chuan
Antillón
Categoría:Molimentos d'Antillón